**VISPĀRĪGĀ VIENOŠANĀS**

Rīgā, \_\_30.01.2019. Nr. DIKS-19-174-lī

**Rīgas domes Izglītības, kultūras un sporta departaments,** turpmāk – Departaments vai Pasūtītājs, direktora Gunta Helmaņa personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**Hansabuss Latvia SIA**, valdes locekles Dignas Kurtišas personā, kura rīkojas, pamatojoties uz Statūtiem,

turpmāk katrs atsevišķi – Izpildītājs, visi izpildītāji kopā – Dalībnieki, bet Dalībnieki un Pasūtītājs kopā – Puses,

pamatojoties uz Departamenta atklātā konkursa “Autopārvadājumu pakalpojumi Eiropas Sociālā fonda projekta Nr. 8.3.5.0/16/I/001 “Karjeras atbalsts vispārējās un profesionālās izglītības iestādēs” (PVS 3713) un Rīgas domes Izglītības, kultūras un sporta departamenta padotībā esošo iestāžu vajadzībām” (identifikācijas Nr. RD IKSD 2018/17) (turpmāk – Konkurss), noslēdz šādu vispārīgo vienošanos (turpmāk – Vienošanās):

1. **Vienošanās priekšmets**
   1. Pasūtītājs uzdod un Dalībnieki apņemas sniegt pasažieru neregulāro autopārvadājumu pakalpojumus saskaņā ar Konkursa tehniskās specifikācijas, tehniskā piedāvājuma un Vienošanās noteikumiem, (turpmāk – Pakalpojums).
   2. Vienošanās izpildes laiks:

1.2.1.Departamenta vajadzībām no 30.01.2019. līdz 29.01.2020. ar Pasūtītāja tiesībām pagarināt Vienošanās darbības termiņu, kurš kopumā visā līguma darbības laikā nepārsniedz 2 (divu) gadu periodu. Pasūtītājs Vienošanās ietvaros nav saistīts ar konkrētu Pasūtījuma apjomu un veic Pasūtījumu atbilstoši vajadzībai un savām finanšu iespējām;

1.2.2. Eiropas Sociālā fonda projekta Nr. 8.3.5.0/16/I/001 “Karjeras atbalsts vispārējās un profesionālās izglītības iestādēs” (PVS 3713) (turpmāk- Projekts) vajadzībām no 30.01.2019. līdz 31.12.2020. vai līdz Projekta iepirkuma daļas finansējuma sasniegšanai.

* 1. Pasūtītāja plānotā visu paredzamo līgumu kopējā līgumcena Vienošanās darbības laikā, ņemot vērā jebkuru izvēles iespēju un jebkurus papildinājumus, visus saistībā ar līgumu maksājamos nodokļus, izņemot pievienotās vērtības nodokli (turpmāk – PVN) līdz :

1.3.1. Departamenta vajadzībām - EUR 140 000,00 (viens simts četrdesmit tūkstoši *euro*, 00 centi);

1.3.2. Projekta vajadzībām – EUR 200 000,00 (divi simti tūkstoši *euro*, 00 centi).

* 1. Vienošanās izpildes vieta ir atkarīga no pasažieru pārvadājumiem Latvijas teritorijā, kā arī ārpus Latvijas robežām Baltijas valstīs, Eiropas Savienības valstu un citu valstu teritorijā uz pasākumu norises vietām.

1. **Pakalpojuma sniegšanas kārtība Vienošanās ietvaros**
   1. Lai noskaidrotu konkrētā pārvadājuma pakalpojumu cenu un izvēlētos Izpildītāju nepieciešamajam braucienam, Pasūtītājs pirms plānotā brauciena elektroniski nosūtīs Dalībniekiem uzaicinājumu iesniegt piedāvājumu saskaņā ar Vienošanās 1.pielikumu .
   2. Izpildītājs 1 (vienas) dienas laikā no uzaicinājuma nosūtīšanas brīža elektroniski iesniedz Pasūtītājam piedāvājumu saskaņā ar Vienošanās 2.pielikumu. Pasūtītājam ir tiesības noteikt arī citu termiņu piedāvājuma iesniegšanai atkarībā no steidzamības.
   3. Pēc Dalībnieku piedāvājumu saņemšanas Pasūtītājs izvēlas Pasūtītāja prasībām atbilstošu piedāvājumu ar zemāko piedāvāto cenu.
   4. Ja vismaz divu piedāvājumu novērtējums ir vienāds, priekšroka dodama tā Izpildītāja piedāvājumam, kurš to iesniedzis pirmais.
   5. Gadījumā, ja Pasūtītājam nepieciešams pārvadājums lielākam pasažieru skaitam ar vairāk kā vienu transportlīdzekli, tad Pasūtītājs ir tiesīgs piešķirt konkrētā pārvadājuma pakalpojumu sniegšanas tiesības vairākiem Izpildītājiem.
   6. Pēc lēmuma pieņemšanas Pasūtītājs elektroniski informē Dalībniekus par lēmumu, norādot Izpildītāju, kuram piešķirtas konkrētā pārvadājuma pakalpojumu sniegšanas tiesības un tā priekšrocības.
   7. Vienošanās ietvaros netiek slēgti atsevišķi rakstiski līgumi par pasažieru un bagāžas pārvadāšanu. Konkrētā pārvadājuma līguma funkciju pilda Pasūtītāja uzaicinājums, Izpildītāja piedāvājums, Pasūtītāja lēmums un Pasūtītāja saskaņotie norēķinu dokumenti.
   8. Izpildītājs piegādā ar konkrēto braucienu saistītos dokumentus un informāciju Pasūtītājam saskaņā ar Pasūtītāja norādījumiem.
   9. Izpildītājs sniedz pakalpojumus un veic piegādi Pasūtītājam arī ārpus Pasūtītāja darba laika.
   10. Vienošanās darbības laikā Pasūtītājam ir tiesības konsultēties ar Dalībniekiem.
   11. Pasūtītājam vismaz 3 (trīs) dienas pirms plānotā brauciena ir tiesības atcelt pasūtījumu konkrētā pārvadājuma nodrošināšanai, elektroniski informējot Izpildītāju.
   12. Gadījumā, ja pirms plānotā brauciena Pasūtītājam veiktajā pasūtījumā tiek veiktasizmaiņas, kas var ietekmēt piedāvāto cenu, Pasūtītājs atkārtoti nosūta Dalībniekiem uzaicinājumu iesniegt piedāvājumus saskaņā ar Vienošanās 1.pielikumu, informējot par izmaiņām.
2. N**orēķinu kārtība** 
   1. Pirms rēķina sagatavošanas par sniegto Pakalpojumu, Izpildītājs saskaņo ar attiecīgā Pakalpojuma pasūtītāja kontaktpersonu (skat. Vienošanās 8.8. apakšpunktā) vai personu, kura nosūtījusi Uzaicinājumu (skat. Vienošanās 1. pielikums) no attiecīgās iestādes par pakalpojuma rēķinā norādāmo maksātāju, t.i.,
      1. Departaments vai Projekts (rēķins un nodošanas - pieņemšanas akts tiek sagatavots atbilstoši Vienošanās 3.2. un 3.4. apakšpunktam);
      2. Departaments un iestāde (šajā gadījumā Izpildītājs izraksta katram maksātājam atsevišķu rēķinu, sadalot kopējo summu par sniegto Pakalpojumu saskaņā ar Pasūtītāja kontaktpersonas norādījumiem).
   2. Izpildītājs, kas ir veicis pārvadājumu, sagatavo un iesniedz Pasūtītājam apmaksai rēķinu, tajā obligāti norādot šīs Vienošanās numuru, datumu, Pakalpojums veikts Departamenta vai Projekta vajadzībām, konta numuru un Pasūtītāja kontaktpersonu, saskaņā ar šādiem rekvizītiem:
      1. **ja maksātājs ir Departaments** -

*Saņēmējs: Rīgas pilsētas pašvaldība*

*Adrese: Rātslaukums 1, Rīga, LV-1050*

*NMR kods: 90011524360*

*PVN reģ. Nr.: LV90011524360*

*Saņēmējs RD iestāde: Rīgas domes Izglītības, kultūras un sporta departaments*

*RD iestādes adrese: Krišjāņa Valdemāra ielā 5, Rīgā, LV-1010*

*RD iestādes kods: 210*

*Speciālās atzīmes:*

*Bankas nosaukums: AS “Luminor Bank AS”, konts \_\_\_\_\_\_\_\_\_\_\_\_\_\_\_ vai \_\_\_\_\_\_\_\_\_\_\_\_\_\_, kods NDEALV2X*

* + 1. **ja maksātājs ir Projekts –**

*Saņēmējs: Rīgas pilsētas pašvaldība*

*Adrese: Rātslaukums 1, Rīga, LV-1050*

*NMR kods: 90011524360*

*PVN reģ. Nr.: LV90011524360*

*Saņēmējs RD iestāde: Rīgas domes Izglītības, kultūras un sporta departaments*

*RD iestādes adrese: Krišjāņa Valdemāra ielā 5, Rīgā, LV-1010*

*RD iestādes kods: 210*

*Speciālās atzīmes: ESF projekta Nr. 8.3.5.0/16/I/001 “Karjeras atbalsts vispārējās un profesionālās izglītības iestādēs” (PVS 3713) ietvaros*

*Bankas nosaukums: Valsts kase, konts LV44TREL980259700300B, kods TRELLV22*

* 1. Ja Izpildītājs ir iesniedzis nepareizi aizpildītu un/ vai neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
  2. Izpildītājs rēķinam pievieno nodošanas - pieņemšanas aktu, kurā norāda informāciju par faktiski īstenoto pārvadājumu datumu/ datumiem, Pakalpojuma sniegšanas vietām (maršruts), Pakalpojuma saņēmējiem (izglītības iestādes nosaukumu, klase/ klases, skolēnu/ pasažieru skaitu), pasākuma nosaukums.
  3. Pasūtītājs par Pakalpojumu veic samaksu ar pārskaitījumu uz Izpildītāja, kas ir veicis pārvadājumu, norādīto bankas norēķinu kontu, saskaņā ar rēķinā un nodošanas – pieņemšanas aktā par Pasūtījuma ietvaros sniegtajiem Pakalpojumiem norādīto summu 14 (četrpadsmit) dienu laikā no Izpildītāja rēķina un pieņemšanas – nodošanas akta saņemšanas dienas. Ja rēķinā netiks norādīta informācija saskaņā ar šīs Vienošanās 3.2. apakšpunktu, tad Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
  4. Rēķinu Izpildītājs sagatavo un izraksta pēc Pakalpojuma nodrošināšanas (Pasūtījuma izpildes).
  5. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
  6. Vienošanās noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
  7. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Vienošanās nosacījumiem, aizpildītu elektronisko rēķinu (iekļaujot Vienošanās 3.1. un 3.2. apakšpunktā noteiktās atsauces) un Pasūtītājs to ir pieņēmis apmaksai.
  8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

1. **Pušu tiesības un pienākumi** 
   1. Izpildītājam Pakalpojuma izpildē ir šādi pienākumi:
      1. sniegt Pakalpojumu atbilstoši normatīvo aktu prasībām, t.sk., Autopārvadājumu likuma 40. un 48.panta prasībām, Konkursa tehniskās specifikācijas prasībām un Izpildītāja tehniskajam piedāvājumam;
      2. piesaistīt Pakalpojumu sniegšanā transportlīdzekļa vadītājus, kuri atbilst šādām prasībām:
         1. derīga D kategorijas autovadītāja apliecība;
         2. profesionālā transportlīdzekļa vadītāja kategorija (95.kods – tas ir īpašs profesionālās kompetences apliecinājums paaugstinātas bīstamības arodprasmēm, papildinformācijas kods, kas norāda, ka transportlīdzekļa vadītājs ir izpildījis profesionālo vadītāju kvalifikācijas prasības atbilstoši Ministru kabineta 02.02.2010. noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” noteiktajai kārtībai);
         3. derīga digitālā tahogrāfa vadītāja karte;
         4. iepriekšējos 3 (trīs) gados iegūta darba pieredze pasažieru komercpārvadājumus ar transportlīdzekļiem - autobusiem vietējos un starptautiska mēroga maršrutos;
         5. latviešu valodas zināšanas, kas atbilst vismaz vidējā līmeņa 1.pakāpei (B1), kas noteikta Ministru kabineta 07.07.2009. noteikumos Nr.733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”, ko apliecina Latvijas Republikas Izglītības un zinātnes ministrijas Valsts izglītības satura centra izsniegta valsts valodas prasmes apliecība, kurā norādīts valsts valodas prasmes līmenis un pakāpe (saskaņā ar minēto noteikumu 12.punktu šī prasība nav attiecināta uz personām, kuras ieguvušas pamata, vidējo vai augstāko izglītību akreditētās programmās latviešu valodā; vai kuras apguvušas akreditētu mazākumtautību izglītības programmu un kārtojušas centralizēto eksāmenu latviešu valodā (mazākumtautību izglītības programmās 9.klasei) vai centralizēto eksāmenu latviešu valodā 12.klasei, ko apliecina pamatizglītības vai vispārējās vidējās izglītības sertifikāts);
      3. nodrošināt autotransporta pakalpojumus pēc iepriekš saskaņota datuma, maršruta, laika un sēdvietu skaita jebkurā diennakts periodā, ieskaitot brīvdienas un svētku dienas;
      4. ja pārvadājums tiek atcelts vai aizkavējas tā atiešanas laiks, nekavējoties, bet ne vēlāk kā 30 minūtes pēc plānotā atiešanas laika informēt Pasūtītāju par situāciju un piedāvāto risinājumu, piemēram, atiešanas laika pārcelšanu un pārvadājuma alternatīviem risinājumiem, kuriem ir jābūt līdzvērtīgiem;
      5. brauciena aizkavēšanās, atcelšanas vai negadījuma gadījumā sniegt atbilstošu palīdzību;
      6. ceļu satiksmes negadījuma vai tehnisku bojājumu gadījumā, nosūtīt citu transportlīdzekli uz negadījuma vietu, lai nodrošinātu pārvadājuma turpināšanu un nogādātu pasažierus uz viņu gala mērķi vai nogādātu atbilstošā uzgaidīšanas punktā, piemēram, pieturā, no kurienes iespējams turpināt braucienu, nodrošinot transportlīdzekļa nomaiņu ar līdzvērtīgu:
         1. Latvijas teritorijā – ne ilgāk kā 4 (četru) stundu laikā;
         2. Baltijas valstu teritorijā - ne ilgāk kā 6 (sešu) stundu laikā;
         3. Eiropas Savienības valstu un citu valstu teritorijā – ne ilgāk kā 24 stundu laikā.
      7. piedāvātajā cenā katram pasažieru pārvadajumam iekļaut visus nodokļus un nodevas, transporta nomas, degvielas izmaksas, transporta līdzekļu apdrošināšanas, transporta līdzekļa vadītāju izmaksas (darba alga, apdrošināšana, komandējuma dienas naudas izmaksas, izmaksas par viesnīcu (naktsmītni), prāmja biļetēm un vīzu kārtošanu), transporta līdzekļa amortizāciju, ceļu nodokļus citās valstīs, izmaksas par autostāvvietām un iebraukšanu teritorijās, kur ir noteikta maksa (nodeva) par transportlīdzekļu iebraukšanu.
      8. nodrošināt transportlīdzekļa vadītājiem vīzu kārtošanu, braucot uz attiecīgajām valstīm, apdrošināšanu, naktsmītni, prāmja biļetes (atkarībā no konkrētā brauciena);
      9. ja tiek atcelts vai ilgāk par 90 minūtēm aizkavējas pārvadājums, kura ilgums pārsniedz 3 stundas, pēc Pasūtītāja pieprasījuma nodrošināt pasažieriem atbilstīgu palīdzību, tostarp uzkodas, maltīti un atspirdzinājumu, kā arī nepieciešamības gadījumā – izmitināšanas vietu (ne ilgāk kā vienu nakti, izmitināšanas maksimālās izmaksas līdz EUR 80,00 par nakti vienai personai);
   2. Ja pārvadājums aizkavējas ilgāk par 120 minūtēm salīdzinājumā ar plānoto laiku vai pārvadājums tiek atcelts, tad pasažieriem ir tiesības mainīt pārvadātāju un maršrutu uz galamērķi visātrāk pieejamā laikā uz sākotnēji plānoto vietu ar līdzvērtīgiem pārvadājuma nosacījumiem, bet Izpildītājam ir pienākumus segt šī pārvadājuma izdevumus 100% apmērā un papildus izmaksāt līgumsodu 10% apmērā no pārvadājuma kopējās līgumcenas. Izpildītājs izmaksā šīs summas viena mēneša laikā pēc Pasūtītāja pieprasījuma iesniegšanas.
   3. Šīs tiesības saņemt izdevumu atlīdzināšanu un kompensāciju neliedz Pasūtītājam saskaņā ar normatīvajiem aktiem prasīt atlīdzināt citus zaudējumus, kas radušies pārvadājuma aizkavēšanās vai atcelšanas dēļ.
   4. Izpildītājam ir tiesības līguma izpildes laikā aizvietot Konkursa piedāvājumā norādīto autotransportu ar līdzvērtīgu Konkursa tehniskās specifikācijas prasībām vai labāku.
   5. Pasūtītājs apņemas apmaksāt Izpildītāja iesniegtos rēķinus par saņemtajiem pakalpojumiem saskaņā ar Vienošanās 2.punktā minēto kārtību.
   6. Pasūtītājam ir pienākums ievērot Izpildītāja prasības un noteikumus, kas attiecas uz sabiedrisko kārtību un drošību pārvadājuma laikā, kā arī atlīdzināt Izpildītājam nodarītos zaudējumus, kas radušies pasažieru vainas dēļ.
2. **Pušu atbildība**
   1. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par līguma saistību pienācīgu izpildi.
   2. Ne vēlāk kā -.-.--. (uzsākot Līguma izpildi), pretendents iesniedz Pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Izpildītājs Līguma izpildes laikā paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.
   3. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   4. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,1 % apmērā no Līguma kopējās summas, bet ne vairāk kā 10 % no Līguma kopējās summas.
   5. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,1 % apmērā no Līguma kopējās summas, bet ne vairāk kā 10 % no Līguma kopējās summas.
   6. Visi no Pasūtītāja vai Izpildītāja saņemtie maksājumi pirmkārt tiek ieskaitīti līgumsoda apmaksā.
3. **Nepārvaramas varas apstākļi** 
   1. Puses nav atbildīgas par savu Vienošanās noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Vienošanās saistību izpilde.
   2. Par nepārvaramas varas apstākļu iestāšanos otra Puse rakstiski jāinformē nekavējoties pēc šādu apstākļu iestāšanās. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Vienošanās noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Vienošanās izbeigšanu.
4. **Strīdu izskatīšanas kārtība** 
   1. Neskarot kompensācijas pieprasījumus saskaņā ar Vienošanās 4.2.apakšpunktu, ja Pasūtītājs vēlas iesniegt Izpildītājam sūdzību, viņš to iesniedz trīs mēnešu laikā no dienas, kad pārvadājums tika veikts vai kad to vajadzēja veikt. Izpildītājs viena mēneša laikā no sūdzības saņemšanas paziņo Pasūtītājam, vai viņa sūdzība ir atzīta par pamatotu, noraidīta vai vēl tiek izskatīta. Galīgās atbildes sniegšanas laiks nevar būt ilgāks par trīs mēnešiem no sūdzības saņemšanas dienas.
   2. Pušu domstarpības, kas rodas šīs Vienošanās ietvaros un skar šo Vienošanos vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
5. **Noslēguma noteikumi**
   1. Vienošanās stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Vienošanās izpildīšanas pienākums pāriet attiecīgās Puses tiesību un saistību pārņēmējiem.
   3. Visi Vienošanās grozījumi un papildinājumi noformējami rakstiski. Tie pievienojami Vienošanai kā pielikumi un kļūst par Vienošanās neatņemamām sastāvdaļām.
   4. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Vienošanās pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
   5. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji lauzt Vienošanos ar Izpildītāju, par to rakstiski informējot.
   6. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   7. Ja kāds no Vienošanās noteikumiem zaudē savu juridisko spēku, tas neietekmē pārējos Vienošanās noteikumus.
   8. Puses nozīmē kontaktpersonas, kuras veic savstarpēju sadarbības koordinēšanu Vienošanās ietvaros:
      1. Pasūtītāja Departamenta kontaktpersona: Pasūtītāja Departamenta kontaktpersona: Sporta un jaunatnes pārvaldes jaunatnes nodaļa - Agnese Kārkliņa;
      2. Pasūtītāja Departamenta kontaktpersona: Sporta un jaunatnes pārvaldes sporta un interešu izglītības iestāžu nodaļa - Ilva Salmiņa;
      3. Pasūtītāja Departamenta kontaktpersona: Sporta un jaunatnes pārvaldes Sporta un interešu izglītības iestāžu nodaļa – Linda Strazdiņa;
      4. Pasūtītāja Departamenta kontaktpersona: Sporta un jaunatnes pārvaldes sporta nodaļa - Kristīne Barona;
      5. Pasūtītāja Departamenta kontaktpersona: Kultūras pārvaldes Kultūras iestāžu un amatiermākslas nodaļa – Aija Kalniņa;
      6. Pasūtītāja Departamenta kontaktpersona : Rīgas domes Izglītības, kultūras un sporta departamenta Projektu un sabiedrības integrācijas nodaļas starptautisko projektu koordinatore – Valērija Zirdziņa;
      7. Pasūtītāja Projekta kontaktpersona: Projektu un sabiedrības integrācijas nodaļa - Ilze Spunde;
      8. Pasūtītāja Projekta kontaktpersona: Projektu un sabiedrības integrācijas nodaļa – Inese Juhņēviča;
      9. Izpildītāja kontaktpersona: Lauma Zaluma;
      10. Izpildītāja kontaktpersona: Vaidis Bukelis.
   9. Vienošanās sastādīts uz 8 (astoņām) lapām latviešu valodā 2 eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
6. **Pušu rekvizīti un paraksti**

|  |  |
| --- | --- |
| **Pasūtītājs**  **Rīgas domes Izglītības, kultūras un**  **sporta departaments**  Juridiskā adrese: Krišjāņa Valdemāra iela 5,  Rīga, LV-1010  Tālrunis: 67026816  e-pasts: [iksd@riga.lv](mailto:iksd@riga.lv)  Norēķinu rekvizīti:  Rīgas pilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Banka: AS “Luminor Bank AS”  Kods: NDEALV2X  Konts: LV\_\_\_\_\_\_\_\_\_\_\_\_\_\_\_\_[[1]](#footnote-1)\*  RD iestādes kods: 210  \_\_\_\_\_\_\_\_\_\_\_\_\_\_\_\_\_  *Paraksts G.Helmanis*  \_\_\_\_\_\_\_\_\_\_\_\_\_  *Datums* | **Hansabuss Latvia SIA**  Juridiskā adrese: Salaspils nov., Salaspils pag., Acone, Granīta iela 33 k-5  \_\_\_\_\_\_\_\_\_\_\_\_\_\_\_\_\_  *Paraksts D.Kuritša*  \_\_\_\_\_\_\_\_\_\_\_\_\_  *Datums* |

1. \* pēc kontaktpersonas norādījumiem [↑](#footnote-ref-1)